text: [{"text_idx": "#000000", "text": "Taqpach arunak un\u0303jan\u0303a? Global Voices qillqatanak jaqukipapta medios ciudadanos ukar tukuyan\u0303ataki"}, {"text_idx": "#000005", "text": "Internacionalanaka qurpacha\u0308winakax phiskhuratapiniw globalizacio\u0301n layku, ukampirus Aynach Ame\u0301rica-n (Ame\u0301rica del Sur) ma\u0308 qawqha qurpacha\u0308winakax janiw iyaw satakiti. Un\u0303ancha\u0308wix akaw, Chile ukat Peru\u0301, jak\u2019ankirinaka wal qhipa maranakax qulqinchasipxi, ukhamarus ma\u0308 38.000 kilo\u0301metros cuadrados lamar quta qurpachawtuqita janiw pachpa amuyunipkiti."}, {"text_idx": "#000006", "text": "Paypachat nayrir aruskipa\u0308wipax 1980 marana lurasina, ukampirus janiw ma\u0308 amtar puripka\u0308nti. 2008 maranxa, Peru\u0301 markax Corte Internacional de Justicia (CIJ) [en] ukaruw ukatuqx apa\u0308na, uka Corte Internacional de Justicia (CIJ) amta\u0308nw aka jallu ch\u2019aqa phaxsin 2012 maran un\u0303akipata\u0308ni. kunti siskan CIJ aka niya chika 2013 maran suyata.\nUkch\u2019an\u0303kamaxa, Peru\u0301 markax arst\u2019askakiw kunatix janiw lamar quta qurpacha\u0308wixa suma amtata\u0308kit siwa, 1950 maran rixintat laphinakampi, uka amtanx kawkhans challwa katun\u0303ax ukaki un\u0303akipata. Lima ukhamarakiw lamar quta qurpacha\u0308wix juk\u2019amp ayanach-jalantaruw (sur-oeste) jitt\u2019an\u0303pa uraq qurpacha\u0308wix siwa.\nUkhamaraki, Chilex lamar quta qurpacha\u0308wix 1952 ukhamark 1954 maranakan amta\u0308win amtatan sasaw arst\u2019i. Jupanakax lamar quta qurpacha\u0308wix kunjamti sark li\u0301nea del Ecuador ukhamaw jitt\u2019an\u0303pa sapxiwa, aka amta\u0308w Santiago markax mayi, Peru\u0301-x uka amta aka qhipa 60 maranakax phuqhiwa."}, {"text_idx": "#000008", "text": "Los acuerdos de 1952 y 1954 claramente indican y establecen una frontera mari\u0301tima [entre Chile y Peru\u0301]. Se les puede encontrar en ingle\u0301s en: \u201d"}, {"text_idx": "#000009", "text": "1952 ukhamarak 1954 amtanakax qhanaw qhananch ukhamarak ma\u0308 lamar quta qurpacha\u0308w [Chile-mp Peru\u0301-mpi] utt\u2019ayi. Akax inklis arun un\u0303akipataspawa: \u201d"}, {"text_idx": "#000010", "text": "Oscar Mau\u0301rtua de Roman\u0303a, ma\u0308 exministro de Relaciones Exteriores peruano-xa, kunti sisk paypachax ma\u0308 post del blog El Mirador, qhanachi, ukat tukuyi:"}, {"text_idx": "#000011", "text": "El Peru\u0301 y Chile, pese a las diferencias histo\u0301ricas, comparten un destino comu\u0301n. Un fallo equitativo por parte del tribunal permitira\u0301 poner fin al \u201cu\u0301nico asunto\u201d fronterizo que genera una sombra en nuestras relaciones bilaterales. Resulta tranquilizador el hecho de que el presidente Humala y el presidente Pin\u0303era, 72 horas antes de iniciarse la fase oral hayan hecho una declaracio\u0301n conjunta, en la cual se comprometieron ambos a acatar y ejecutar la sentencia de la Corte Internacional de La Haya."}, {"text_idx": "#000012", "text": "Peru\u0301mp Chilempixa, jaya maranakatxa mayja amuyunisaxa, ma\u0308yawjarukiw sarapxi. Ma\u0308 paypachar jani n\u0303anqhachkanix tribunalax \u201caka jan walt\u2019a\u0308wi\u201d qurpacha\u0308w tukuyaniw ukhamat panpachan aruskipan\u0303ataki. Wali askiw kunatix Humala irpirimp ukhamarak Pin\u0303era irpirimpi, 72 huranak janir qalltkas panpachaw arst\u2019apx, ukanxa jupanakax kunti siskan Corte Internacional de La Haya tribunalax uka lurapxa sapxiwa."}, {"text_idx": "#000013", "text": "Chilemp Peru\u0301mpix ukhamarakiw yaqha markanakaru mayjt\u2019ayi. Juk\u2019ampi, Bolivia markax un\u0303jaskiw jak\u2019at aka lura\u0308winaka, ukat nayrjax saraki\u0308nw akatuqit ma\u0308 Corte Internacional de Justicia-tuqiruw apa sasin ukhamata Chile churpan Paci\u0301fico lamar quta thiyar mistu\u0308wi, kunatix ukxa apaqayasinw 1879-1881 paypach marka ch\u2019axwa\u0308wina. Kunti siskan CIJ wiltat Bolivia markar ch\u2019amanchasp ukhamat diploma\u0301tica-tuqit aka jan walt\u2019a\u0308w nayra pachanakata pampachan\u0303ataki.\nKunti siskan CIJ resolucio\u0301napanxa, kunti arst\u2019kapx taqpach khitinakati aka ch\u2019axwawinkapjix niyas janjamakiw kuna wali jach\u2019a ch\u2019axwawis jach\u2019a ch\u2019axwawis utjkaspati."}, {"text_idx": "#000014", "text": "Akaxa, ukhamapanx kunayman pamapacha\u0308winakaw un\u0303sti kuna jani walt\u2019awis jani uthan\u0303pataki. Ukankiwa \u201cma\u0308 lamar quta pa\u0308 markan aruskipa\u0308wi\u201d Jilmar Moise\u0301s Co\u0301rdova amuykipa, khititix juk\u2019amp amuykiparaki:"}, {"text_idx": "#000015", "text": "La controversia mari\u0301tima de Peru\u0301 y Chile, puede llegar a una posible solucio\u0301n instaura\u0301ndose [...] la Zona Mari\u0301tima de Participacio\u0301n Bilateral la cual dividiri\u0301a los mares de ambos Estados y que seri\u0301a destinada a la pesca, [...] es decir, la explotacio\u0301n de los recursos vivos por embarcaciones de hasta cierto tonelaje de los pueblos del Peru\u0301 y Chile. Por ejemplo Argentina y Uruguay mantienen un tratado parecido a esta forma que delimita sus mares soberanos."}, {"text_idx": "#000016", "text": "Aka Peru\u0301mp Chilemp jan walt\u2019a\u0308wixa, pamapachasispawa [...] ma\u0308 cha\u0308qa paypach markanak sum lamar quta qurpachasi\u0308wip un\u0303akipasp ukhamarak kuna chaqanakas challawa katun\u0303atakini, [...] maysat sataxa, challwanak katun\u0303atakix Peru\u0301mpin chilempin warkunakapax (barcos) qawqhay sapxchin paypach markanakax ukham jathi\u0308n\u0303pakiw. Kunjamti Argentinamp Uruguayamp lamar qutap qurpachasipxi."}, {"text_idx": "#000017", "text": "Co\u0301rdova ukax aka pamapacha\u0308wimpix paypacha markaw un\u0303akipapxasp ukhamarak qulqinchsipxaspa, petro\u0301leo-mp ukhamarak yaqha ya\u0308nakamapi amuyi. Ukhamarak kunatix Bolivia marka lamar qutar mistuwi\u0308patakix juk\u2019ampinakaw utjasp amuyi."}, {"text_idx": "#000020", "text": "Pirwa markankir Dina Boluarte: chacha/warmi irpiris janiw aski lurawinaks un\u0303staykiti"}, {"text_idx": "#000021", "text": "Qullasuyu markanx kunjams markanakan jakasirinakax un\u0303japxi uksatuqit ma\u0308 guarani\u0301nkirix amuykipi"}, {"text_idx": "#000023", "text": "Ni\u0301ger markanx uywa uywachirinakax jan jallu puritapatax aynacht\u2019ataw jikxatasipxi"}, {"text_idx": "#000024", "text": "Ucraniano aru thakhipan jan walt\u2019awipa"}]